1 เมษา ยกเลิก BRT หลังขาดทุนต่อเนื่องปีละ 200 ล้าน!! - FINNOMENA
มติ คณะกรรมการบริหารระบบขนส่งมวลชนกรุงเทพฯ ยกเลิกโครงการรถโดยสารด่วนพิเศษ สายสาทร-ราชพฤกษ์ หลังหมดสัญญาวันที่ 1 เม.ย.2560 จากนี้จะมีการคืนผิวจราจร
7 ก.พ. 2560

มติ คณะกรรมการบริหารระบบขนส่งมวลชนกรุงเทพฯ ยกเลิกโครงการรถโดยสารด่วนพิเศษ สายสาทร-ราชพฤกษ์ หลังหมดสัญญาวันที่ 1 เม.ย.2560 จากนี้จะมีการคืนผิวจราจร 
โครงการนี้เริ่มขึ้นเมื่อปี พ.ศ. 2548 ด้วยงบประมาณ 1,400 ล้านบาท ก่อสร้างจริงเมื่อปี พ.ศ. 2550 และมีกำหนดเปิดให้บริการในช่วงปี พ.ศ. 2551-2552 แต่ได้เกิดความล่าช้ามาอย่างต่อเนื่อง สุดท้ายเปิดให้บริการได้เป็นครั้งแรกเมื่อวันที่ 29 พฤษภาคม พ.ศ. 2553
จากสำรวจพบว่า มีประชาชนใช้บริการทั้งสิ้นเฉลี่ยวันละ 25,000 คน แต่ส่วนหนึ่งเป็นนักเรียนที่ได้รับสิทธิใช้บริการฟรีในช่วงเช้า และผู้สูงอายุที่ได้รับสิทธิลดหย่อนค่าโดยสาร ทำให้การให้บริการไม่ตรงตามกลุ่มเป้าหมาย และขาดทุนสะสมต่อเนื่องปีละประมาณ 200 ล้านบาท ตั้งแต่เปิดใช้งาน
แถมยังพบว่าไม่ได้เป็นการแก้ไขปัญหาจราจรที่แท้จริง แต่กลับเป็นการเพิ่มปัญหาให้ประชาชนในเส้นทางเดินรถ โดยเฉพาะบริเวณสถานีสาทร สถานีรถไฟฟ้าช่องนนทรี และถนนนราธิวาสราชนครินทร์ เนื่องจากบีอาร์ทีต้องใช้ผิวจราจร 1 เลน ร่วมกับรถยนต์ทั่วไป อีกทั้งยังมีรถบางคันเข้ามาวิ่งในเลนบีอาร์ทีจนทำให้รถโดยสารด่วนพิเศษใช้เวลาเดินทางไม่ต่างกับรถโดยสารธรรมดา
คณะผู้บริหาร กทม. จึงมีผลสรุปการประชุมว่า กทม.ตัดสินใจยกเลิกโครงการรถโดยสารด่วนพิเศษ เมื่อครบสัญญาในวันที่ 1 เมษายนศกนี้
ที่มา : http://news.voicetv.co.th/thailand/459348.html
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
BRT
News Digest
ยกเลิกกิจการ
แชร์บทความ: